सामग्री: अनुजा आणि स्मृती

वुमन वर्ल्ड ट्वेन्टी-20 इतिहास 

हरमनप्रीत कौर

वीरेंद्र सेहवागला प्रमाण मानणाऱ्या हरमनप्रीतकडे भारतीय संघाच्या नेतृत्वाची धुरा आहे. ऑस्ट्रेलियातल्या बिग बॅश ट्वेन्टी-20 लीग स्पर्धेत खेळणारी ती पहिली भारतीय खेळाडू आहे. 

हरमनप्रीत कौर भारतीय संघाचं नेतृत्व करत आहे.

आक्रमक बॅटिंग आणि उपयुक्त फिरकी असा अष्टपैलू खेळ करणारी हरमनप्रीत भारतीय संघासाठी निर्णायक आहे. हरमनप्रीतला अर्जुन पुरस्काराने गौरवण्यात आलं. मूळची पंजाबची असणाऱ्या हरमनप्रीतने घरापासून 30 किलोमीटर दूर असणाऱ्या जिआन ज्योती अकादमीत क्रिकेटची धुळाक्षरं गिरवली. 

मिताली राज

मिताली राजचा अनुभव भारतीय संघासाठी मोलाचा ठरू शकतो

संघातील सगळ्यात अनुभवी खेळाडू असलेली मिताली भारतीय संघाचा कणा आहे. महिला क्रिकेटमध्ये सर्वाधिक धावांचा विक्रम मितालीच्या नावावर आहे. महिला ट्वेन्टी-20 प्रकारात 2000 धावा करणारी मिताली पहिली खेळाडू आहे. भारतीय महिला क्रिकेटची सचिन तेंडुलकर असं बिरुदावली तिने कर्तृत्वावर मिळवली आहे. 

वर्ल्ड कपसारख्या मोठ्या स्पर्धेत दडपणाचा सामना कसा करावा यादृष्टीने मितालीचा अनुभव युवा खेळाडूंसाठी मोलाचा ठरू शकतो. कारकिर्दीच्या सेकंड इनिंग्जमध्ये संघाला विश्वविजेता करून देण्याची ताकद मितालीच्या खेळात आहे. 

स्मृती मन्धाना

टीम इंडियाची नवी स्टार स्मृतीने यंदाच्या वर्षीच भारतातर्फे ट्वेन्टी-20 प्रकारात वेगवान अर्धशतक झळकावलं होतं. आयसीसीतर्फे निवडण्यात आलेल्या वूमन टीम ऑफ द इअरमध्ये समावेश झालेली स्मृती एकमेव भारतीय खेळाडू होती. इंग्लंडमध्ये झालेल्या किआ सुपर लीग ट्वेन्टी-20 स्पर्धेत सर्वाधिक धावा स्मृतीनेच केल्या होत्या. 

सांगलीच्या स्मृती मन्धानाने आपल्या बॅटिंगने जगभरातल्या चाहत्यांची वाहवा मिळवली आहे.

फलंदाजीत कुमार संगकाराला आदर्श मानणाऱ्या 22वर्षीय स्मृतीच्या बॅटिंगमध्ये आक्रमकता आणि देखणेपण यांचा सुरेख मिलाफ पाहायला मिळतो. याच वर्षी बीसीसीआयने स्मृतीला आंतराष्ट्रीय स्तरावर सर्वोत्तम प्रदर्शन करणारी भारतीय खेळाडू या सन्मानाने गौरवलं. पदार्पणानंतर अल्पावधीत सातत्यपूर्ण प्रदर्शन करणाऱ्या स्मृतीला अर्जुन पुरस्काराने गौरवण्यात आलं. हा पुरस्कार पटकावणारी स्मृती केवळ दहावी महिला क्रिकेटपटू ठरली. 

तान्या भाटिया 

प्रसिद्ध क्रिकेटपटू युवराज सिंगचे वडील योगराज सिंह यांच्या तालमीत तयार झालेली तान्या भाटिया भारतीय संघाची विकेटकीपर...\nमागील सामग्री खालीलप्रमाणे सारांशित केली जाऊ शकते:
वूमन्स वर्ल्ड ट्वेन्टी-20 स्पर्धा दर तीन वर्षांनी होते. 2009मध्ये पहिल्यांदा इंग्लंडमध्ये ही स्पर्धा आयोजित करण्यात आली होती. साधारणत: पुरुषांच्या ट्वेन्टी-20 वर्ल्ड कपच्या बरोबरीने ही स्पर्धा होते. मात्र यंदा पहिल्यांदाच ही स्पर्धा स्वतंत्रपणे आयोजित करण्यात येत आहे. ऑस्ट्रेलियाने सर्वाधिक म्हणजे तीन वेळा विश्वविजेतेपदावर नाव कोरले आहे. यंदाचे यजमान वेस्ट इंडिज गतविजेते आहेत. भारतीय संघही हरमनप्रीत कौरच्या नेतृत्वामध्ये या स्पर्धेसाठी सज्ज झाला आहे.